Den nordjyske smykkekæde Guldmøller, der i forvejen har to traditionelle smykke og ur butikker i Nordjylland, er i disse dage i gang med at åbne endnu en butik. Der er tale om en såkalt oulet-butik, og butikken, der snart slår dørene op i Aalborg, er den fjerde af sin slags, som Guldmøller åbner siden juni sidste år. Det vil sige midt i coronakrisen, er det lykkedes den nordjyske virksomhed at ekspandere. - Vi har omstruktureret både det at lave inventar, og så er vi kommet i kontakt med en leverandør, der kan levere smykker til meget billigere pris, end vi er vant til, siger Peter Møller, der er medindehaver af Guldmøller. Guldmøller køber overproduktion af smykker fra fabrikker i udlandet, hvilket betyder, at der vil være op til 80 procent billigere priser for kunderne i det nye koncept, Møller Outlet.

Opsummering:
Mens coronakrisen er og har været hård ved en lang række detailforretninger, så trodser smykkeforretningen Guldmøller alle odds og åbner nu butik nummer fire siden sommer.